Plungės herbas

Plungės herbas – pagrindinis Plungės miesto, Plungės miesto seniūnijos ir Plungės rajono savivaldybės heraldikos atributas.

 Aprašas 

Herbo mėlyname lauke  raudonu kaspinu perrištas auksinis kviečių pėdas, virš jo – auksinė Dievo Apvaizdos akis.

 Simbolika 

XVIII a. herbe Kviečių pėdas reiškė, kad vietovė turtinga, o Dievo Apvaizdos akis buvo Ketverių metų seimo ideologinis simbolis.

 Istorija 

1792 m. sausio 13 d. ATR valdovas Stanislovas Augustas Plungei suteikė miesto teises ir herbą privilegija Nr. 15,Plungės herbas privilegijoje. Archyvai.lt (tikrinta 2011-01-27). kur pavaizduota „kviečių pėdas, laisvai surištas karmazininiu kaspinu, o virš varpų – Dievo Apvaizda“. Herbas išlikęs iki šių dienų. 1792 m. viduryje miesto herbas ir savivalda panaikinti. 1969 m. jis pirmą kartą atkurtas oficialiai (herbo autorius - Arūnas Tarabilda). Tada dėl ideologinių motyvų Dievo Apvaizdos akis buvo pakeista į saulę. Bet ir ši modifikacija 1970 m. uždrausta. 

Herbas atkurtas dar kartą 1990 m. Herbo etalono autorius – dailininkas Arturas Aliukas. Tuomet jį patvirtino Lietuvos heraldikos komisija, o 1997 m. birželio 6 d. dekretu Nr. 1312 patvirtino prezidentas Algirdas Brazauskas.

 Šaltiniai 

Herb
Kategorija:1997 m. patvirtinti Lietuvos gyvenviečių herbai
Kategorija:Plungės rajono savivaldybės gyvenviečių herbai
Kategorija:Lietuvos miestų herbai
Kategorija:Lietuvos savivaldybių herbai